Hotunan bude ofishin yakin neman zabe Buhari – AREWA.ng – Nigeria news.
Hotunan bude ofishin yakin neman zabe Buhari
Shugaban kasa Muhammad Buhari ya halarci wajen bikin buɗe ofishin yaƙin neman zabensa a karo na biyu.
Buhari bai damu da ficewar wasu gwamnoni ba daga jam’iyar APC- Okorocha
Ƴan Sanda A Kano Sun Samu Nasarar Harbe Wani Dan Fashi Da makami
An samu Netanyahu da almundahana
Israeli Prime Minister Benjamin Netanyahu indicted on corruption charges | World News
Netanyahu ya ce ba zai yi murabus daga mukaminsa ba
Atoni janar na Isra’ila ya samu Firai Minista Benjamin Netanyahu da laifin cin hanci da rashawa da kuma laifin cin amana kan tuhume-tuhume uku da ake masa.
Ana zargin Netanyahu da karbar kyaututtuka daga hamshakan ‘yan kasuwa da alfarma.
Ya dai musanta aikata ba dai-dai ba tare da cewa bi-ta-da-kulli jam’iyyar adawa ke masa da ‘yan jarida.
Netanyahu ya kafe ba zai yi murabus daga mukaminsa ba, kuma babu dokar da ta ce ya yi hakan.
Netanyahu ya gaza kafa gwamnati, yanzu damar ta Gantz ce
Netanyahu: Ana gab da kammala bincike kan zargin cin hanci
Sai dai sanarwar samun shi da laifin rashawar na zuwa ne yayin da kasar ke shirin tsayawa cik na kwanaki biyu sakamakon karasa zaben da ba su kammalu ba, a zaben gama gari na watan Satumba da ya wuce.
A ranar Laraba, abokin hamayyar Netanyahu wato Benny Gantz ya sanar da har yanzu ya gagara samun rinjaye a majalisa da zai ba shi damar kafa gwamnatin hadaka.
Shugaba Reuven Rivlin ya bai wa Netanyahu damar samar da gwamnatin hadaka, amma har yanzu ya gagara hakan.
A ranar Alhamis shugaba Rivlin ya bukaci ‘yan majalisa su amince da firai ministan nan da makwanni uku, don gudun sake yin zabe karo na uku cikin shekara guda.
Rashin internet ya shafi rayuwar ‘yan kasar, musamman matasa
Kasashen duniya sun fara nuna damuwa kan daukewar internet a kasar Iran, a dai-dai lokacin da aka shiga kwanaki hudu da daukewar.
Wannan ya biyo bayan zanga-zangar da ‘yan kasar ke yi kan Karin farshin man fetur da kasha 50, wanda gwamnatin shugaba Hassan Rouhani ta yyana.
A daren Asabar ne internet din ta fara fuskantar tangarda, kafin wayewar garin Lahadi ta dauke baki daya.
Iraniyawa mazauna kasashen ketare sun yi ta wallafwa a shafukan sada zumunta cewa daukewar internet ta raba su da ‘yan uwa da abokan arziki da ke gida lamarin da ya sanya ba su san a halin da suke ciki ba.
An kashe masu zanga-zanga 106 a Iran – Kungiyar Amnesty
Iran ta ‘samu rijiya mai gangar danyen mai biliyan 53’
Abin ya matukar tayar da hankali a kasar mai al’umma miliyan 80 da yawancin matasa sun dogara da internet dan gudanar da rayuwar yau da kullum ciki har da karatu.
Ba kamar sauran kasashen waje ba kamar Birtaniya da suke da kamfanonin sadarwa da internet daban-daban ba, wanda da wuya su iya daukewa a lokaci guda.
Iran na da kamfanoni biyu kwarara da kuma suke karkashin gwamnati, dan haka ne abin ya yi matukar tasiri.
Wata matashiya Arash Azizah ta wallafa a shafinta na Twitter yadda lamarin ya shafe ta;
”Kamar sauran Iraniyawa, muna da dandalin Whatsapp da zuriyar gidanmu ke amfani da shi, kakarmu a duk asubahin Allah ta na tura mana sakon fatan alkhairi da kariya daga dukkan abin ki, amma wannan matsala da aka samu ta hana mu yin hakan.”
Hukumar ‘yan sandan kasa da kasa watau Interpol ta damke tsohon ministan shari’ar Najeriya bisa zargi sa da hannu a wata badakalar cin hanci kan danyen mai na fiye da dala biliyan daya.
Lauyan Mr Mohammed Bello Adoke ya tabbatar da tsare tsohon ministan a Dubai, amma ya ce bisa wani sammaci ne da lokacinsa ya wuce.
A baya Mr Adoke ya ce bai ci komai ba game da wata yarjejeniyar sayar da wata rijiyar mai a shekara ta 2011.
A cikin watan Afrilu ne hukumar yaki da rashawa a Najeriya – EFCC ta ba da sammacin kama shi tare da tsohon ministan man kasar, Dan Etete da kuma wani manaja a kamfanin mai na Italiya mai suna Eni.
Lamarin ya janyo shari’a mai tsawo tsakanin gwamnatin Najeriya da wasu kusoshi a kamfanonin mai na Eni da kuma Shell.
Sai dai duk kamfanonin biyu sun musanta aikata ba dai-dai ba.